ΓΡΑΠΤΗ ΕΡΩΤΗΣΗ E-2898/01

υποβολή: Cristiana Muscardini (UEN) προς την Επιτροπή

(22 Οκτωβρίου 2001)

Θέμα: Οικονομική συνεργασία με το Πακιστάν

Ο λαός του Αφγανιστάν ζει ώρες αγωνιώδους αναμονής για όσα συμβαίνουν στη χώρα του εξ αιτίας του καθεστώτος των Ταλιμπάν και των τρομοκρατών του Bin Laden. Ταυτόχρονα όμως, βιώνει μία στιγμή ελπίδας διότι στον κόσμο αρχίζει να γίνεται κατανοητό το δράμα του. Πράγματι,πεγράφη πρόσφατα στη Ρώμη μία συμφωνία για τη συγκρότηση στο Αφγανιστάν, μιας κυβέρνησης εθνικής ενότητας. Τη στιγμή αυτή το Πακιστάν αναγνωρίζει ακόμη την κυβέρνηση του καθεστώτος των Ταλιμπάν και η κατάσταση αυτή παραμένει παρά τις δηλώσεις της πακιστανικής κυβέρνησης ότι επιθυμεί να συνεργασθεί στον αγώνα κατά της διεθνούς τρομοκρατίας.

Λαμβάνονταςπόψη την βαριά διεθνή κατάσταση που δημιουργήθηκε χάρις στη βοήθεια, ακόμη και στρατιωτική, εκ μέρους του Πακιστάν στους Ταλιμπάν, μπορεί να αναφέρει η Επιτροπή σε ποιο σημείο βρίσκονται οι διαπραγματεύσεις για την οικονομική συνεργασία με το Πακιστάν·

1. Εξάρτησε την κάθε ενδεχόμενη ευρωπαϊκή βοήθεια, παρούσα και μελλοντική, από μία δέσμευση της πακιστανικής κυβέρνησης για ουσιαστική καταπολέμηση της τρομοκρατίας και του καθεστώτος των Ταλιμπάν·

2. Ποια μέσα επαλήθευσης προέβλεψε όσον αφορά τη δέσμευση αυτή·

3. Ανταποκρίνεται στην πραγματικότητα ότι μέχρι σήμερα το Πακιστάν διατηρεί στρατιωτικές σχέσεις στη ζώνη του Κασμίρ με εκπροσώπους του καθεστώτος των Ταλιμπάν·

4. Εάν ναι, ποιες πρωτοβουλίες προτίθεται να αναλάβει η Επιτροπή έναντι της πακιστανικής κυβέρνησης, με προοπτική μία αποτελεσματική καταπολέμηση της τρομοκρατίας·

Απάντηση του κ. Patten Εξ ονόματος της Επιτροπής

(6 Δεκεμβρίου 2001)

Όπως θα γνωρίζει το Αξιότιμο Μέλος του Κοινοβουλίου, κατά την έκτακτη Ευρωπαϊκή σύνοδο της 21ης Σεπτεμβρίου 2001 αποφασίστηκε ότι ο αγώνας κατά της τρομοκρατίας θα αποτελέσει, περισσότερο από ποτέ, στόχο της Ένωσης. Επιπλέον, το Συμβούλιο συμπέρανε ότι η καταπολέμηση της μάστιγας της τρομοκρατίας θα είναι αποτελεσματικότερη εάν βασίζεται σε εις βάθος πολιτικό διάλογο με τις χώρες και περιοχές εκείνες απ' όπου προέρχεται η τρομοκρατία.

Ως εκ τούτου το Συμβούλιο αποφάσισε να συσφίξει τις σχέσεις της Ένωσης με τις γειτονικές προς το Αφγανιστάν χώρες για να συμβάλει στη σταθερότητα της περιοχής. Εξετάζεται το ενδεχόμενο ενίσχυσης του πολιτικού διαλόγου με το Πακιστάν. Η Επιτροπή κλήθηκε να εξετάσει τρόπους ενίσχυσης της κοινοτικής βοήθειας προς το Πακιστάν, και πρότεινε νέα μέτρα στον εμπορικό, αναπτυξιακό και ανθρωπιστικό τομέα.

Μετά την απόφαση που έλαβε να ταχθεί με τον διεθνή συνασπισμό κατά της τρομοκρατίας, το Πακιστάν έχει διακόψει τις στρατιωτικές του σχέσεις με τους Ταλιμπάν. Εντούτοις, οι διπλωματικές σχέσεις συνεχίζονται, και οι Ταλιμπάν διατηρούν πρεσβεία στο Ισλαμαμπάντ. Υπάρχουν ριζοσπαστικές ομάδες ισλαμιστών με βάση το Πακιστάν, από τις οποίες ορισμένες διάκεινται ευμενώς προς τους Ταλιμπάν. Η κυβέρνηση του προέδρου Musharraf άρχισε να εφαρμόζει ένα πρόγραμμα για την ενίσχυση του δικαίου και της έννομης τάξεως με διάταγμα κατά της τρομοκρατίας και μέτρα αφοπλισμού.

Για την αποτελεσματική καταστολή της τρομοκρατίας, η Επιτροπή έλαβε ήδη συγκεκριμένα μέτρα, συμπεριλαμβανομένου του κανονισμού του Συμβουλίου(1) για το πάγωμα κεφαλαίων που κατέχουν 27 οργανώσεις και άτομα για τα οποίαπάρχουνποψίες ότιποστηρίζουν ή χρηματοδοτούν τρομοκρατικές δραστηριότητες και της κατάρτισης του κανονισμού της Επιτροπής για το πάγωμα κεφαλαίων που κατέχουν άτομα που έχει επισημάνει η επιτροπή κυρώσεων των Ηνωμένων Εθνών (ΟΗΕ) στο πλαίσιο του ψηφίσματος 1267 του Συμβουλίου Ασφαλείας των Ηνωμένων Εθνών (UNSCR). Εν τούτοις, ένα πρόγραμμα μεσοπρόθεσμης δράσεως κατά της τρομοκρατίας θα έχει να αντιμετωπίσει τις αιτίες του ριζοσπαστισμού και των εξτρεμιστικών ενεργειών, που, στην περίπτωση του Πακιστάν, περιλαμβάνουν την οικονομική κρίση, την αποτυχία ως προς τη διατήρηση κοινωνικώνπηρεσιώνψηλής ποιότητας και την ολοένα αυξανόμενη φτώχεια. Η Επιτροπή σκοπεύει να αντιμετωπίσει αυτά τα προβλήματα μέσω της στρατηγικής της για την παροχή στήριξης στο Πακιστάν, συμπεριλαμβανομένης της χρησιμοποίησης εμπορικών μέτρων και προγραμμάτων εξωτερικής βοήθειας.

(1) COM(2001)569 τελικό.